《挽邓大尹二首 其二》
明代·罗亨信

解印归来卧白云，溪山容与谢尘纷。宗姻揖让敦彝典，孙子贻谋蔼礼文。

宦辙每嗟离别久，神游遽尔死生分。何年埋玉芳山下，鹤唳猿啼不忍闻。

作者简介：（1377—1457）广东东莞人，字用实，号乐素。永乐二年进士。授工科给事中。正统五年以右佥都御史巡抚宣府、大同，擢右副都御史。土木之变时，誓诸将死守宣府，人心始定。也先挟英宗至，不纳。据要冲孤城，外御强敌，内屏京师。景帝即位，进左副都御史，寻致仕归，卒于家。有《觉非集》。